open-index/open-wikipedia-markdown huggingface dataset:
টেম ইম্পালা

**টেম ইম্পালা** () হলো অস্ট্রেলীয় বহু-বাদ্যযন্ত্রী কেভিন পার্কারের সাইকাইডেলিক সংগীত প্রকল্প। রেকর্ডিং ষ্টুডিওতে, পার্কার প্রকল্পটির সমস্ত সংগীত লেখেন, রেকর্ড করেন, সম্পাদনা করেন এবং উৎপাদন করেন। ভ্রমণ কর্মে টেম ইম্পালায় ছিলেন পার্কার (গিটার, ভোকাল), ডমিনিক সিম্পার (গিটার, সিন্থেসাইজার), জে ওয়াটসন (সিনথেসাইজার, ভোকালস, গিটার), ক্যাম অ্যাভেরি (বাস গিটার, ভোকাল) এবং জুলিয়ান বারবাগালো (ড্রামস, ভোকাল)। দলটি অস্ট্রেলীয় সাইকিডেলিক রক ব্যান্ড **[[পন্ড]]** এর সাথে নিবিড় সম্পর্কযুক্ত। মূলত মডুলার রেকর্ডিংয়ের সাথে স্বাক্ষরিত থাকলেও, টেম ইম্পালা এখন মার্কিন ইন্টারসকোপ রেকর্ডস এবং যুক্তরাজ্যের ফিকশন রেকর্ডসের সাথেও স্বাক্ষরিত।

পার্কার মূলত ২০০৭ সালে পার্থে এই প্রকল্পটির পরিকল্পনা করেছিলেন। একক সিরিজ এবং ইপি-র একটি সিরিজের পরে, টেম ইম্পালার প্রথম স্টুডিও অ্যালবাম হিসাবে ইনারস্পিকার প্রকাশ করেছিলেন ২০১০ সালে; এটি অস্ট্রেলিয়ায় স্বর্ণ প্রত্যয়িত এবং সমালোচকদের দ্বারা সমাদৃত হয়। পার্কারের ২০১২ ফলো-আপ, লোনারিজমও প্রশংসিত হয়েছিল, অস্ট্রেলিয়ায় প্ল্যাটিনাম মর্যাদায় পৌঁছেছিল এবং সেরা অল্টারনেটিভ গানের অ্যালবামের জন্য গ্র্যামি অ্যাওয়ার্ডের মনোনয়ন পেয়েছিল। টেম ইম্পালার তৃতীয় অ্যালবাম কারেন্টস জুলাই ২০১৫ এ প্রকাশিত হয় এবং এর পূর্বসূরীদের মতো এটি বছরের সেরা রক অ্যালবাম এবং অ্যালবামের জন্য এআরআইএ পুরস্কার জিতে নেয়। পার্কার কার্রেন্টসের প্রথম ট্র্যাক "লেট ইট হ্যাপেন" এর জন্য ২০১৬ সালে এপিআরএ পুরস্কার পেয়েছিলেন। চতুর্থ ষ্টুডিও অ্যালবাম '''দ্য স্লো রা'''শ ২০২০-এর ফেব্রুয়ারিতে প্রকাশিত হয়েছিল। ২০২০ এআরআইএ সংগীত পুরস্কারে টেম ইম্পালা পাঁচটি পুরস্কার জিতেছিলেন।

## তথ্যসূত্র


বিষয়শ্রেণী:২০০৭-এ অস্ট্রেলিয়ায় প্রতিষ্ঠিত
বিষয়শ্রেণী:একক ব্যান্ড
বিষয়শ্রেণী:ইন্টারস্কোপ রেকর্ডসের শিল্পী
বিষয়শ্রেণী:ব্রিট পুরস্কার বিজয়ী
বিষয়শ্রেণী:আপ্রা পুরস্কার বিজয়ী
বিষয়শ্রেণী:আরিয়া পুরস্কার বিজয়ী
বিষয়শ্রেণী:সাইকেডেলিক পপ সঙ্গীত দল
বিষয়শ্রেণী:অ্যাবলটন লাইভ ব্যবহারকারী
বৌয়া দেবী

**বৌয়া দেবী** বিহারের মধুবনী জেলার জিতোয়ারপুর গ্রামের একজন মৈথিলী চিত্রশিল্পী। *মৈথিলী চিত্রকলা* এই অঞ্চলে উদ্ভূত একটি প্রাচীন লোকশিল্প যা বাড়ির অভ্যন্তরে দেয়ালে আঁকা জটিল জ্যামিতিক এবং রৈখিক নিদর্শনগুলোর একটি ধারা হিসাবে স্বীকৃত। পরে এটি হস্তনির্মিত কাগজ এবং ক্যানভাসে স্থানান্তর করা হয়েছিল। চিত্ৰকলাটি হাতের আঙুল, কাঠি, ব্ৰাশ, নিব-কলম, দিয়াশলাই কাঠি ইত্যাদি ব্যবহার করে তৈরি করা হয়। বৌয়া দেবী ১৯৮৪ সালে জাতীয় পুরস্কার অর্জন করেছিলেন এবং ২০১৭ সালে ভারত সরকার তাঁকে দেশের চতুৰ্থ সৰ্বোচ্চ বেসামরিক সম্মাননা পদ্মশ্রী প্ৰদান করেছিল।

## জীবনী
বৌয়া দেবী প্রায় ৬০ বছর ধরে মৈথিলী চিত্ৰকলা অনুশীলন করে আসছেন। তিনি ১২ বছর বয়সে বিবাহবন্ধনে আবদ্ধ হয়েছিলেন এবং নিজের শাশুড়ির কাছ থেকে চিত্ৰকলার জন্য উৎসাহ পেয়েছিলেন। ১৯৬৬ সালে, বস্ত্র মন্ত্রণালয়ের উপদেষ্টা সংস্থা অল ইন্ডিয়া হ্যান্ডিক্রাফ্টস বোর্ডের তৎকালীন পরিচালক পুপুল জয়াকর মুম্বইয়ের শিল্পী ভাস্কর কুলকাৰ্ণীকে মধুবনী জেলায় শিল্প ও শিল্পী খোঁজার জন্য পাঠিয়েছিলেন। কিশোরী বৌয়া দেবীর সঙ্গে যখন কুলকাৰ্ণীর সাক্ষাত হয়েছিল, তখন তিনি সেই শিল্পীদের মধ্যে সবচেয়ে কনিষ্ঠ ছিলেন যাঁরা মৈথিলী চিত্ৰশিল্পকে প্রাচীরের ম্যুরাল শিল্প থেকে আনুষ্ঠানিকভাবে ক্যানভাসে তুলে এনেছিলেন। ভাস্কর কুলকাৰ্ণী তাঁদের কাজগুলো যাদুঘরে নিয়ে যান এবং পরে বৌয়া দেবীকে জাতীয় কারুশিল্প যাদুঘরে আসতে উৎসাহিত করেছিলেন। তিনি কুলকাৰ্ণীর হয়ে প্রথম বছর কাজ করেছিলেন এবং তখন প্রতি চিত্রকর্মের জন্য তাঁকে ১.৫০ টাকা দেওয়া হয়েছিল। তারপর তাঁর কাজগুলো স্পেন, ফ্রান্স এবং জাপানের বিভিন্ন চিত্রশালা এবং যাদুঘরে ঘুরেছে। ২০১৫ সালে ভারতের প্রধানমন্ত্রী নরেন্দ্র মোদী হেনোভারের মেয়র স্টিফেন স্কশ্টককে ভারত সফরের সময় তাঁর একটি চিত্রকর্ম উপহার দিয়েছিলেন।

## শৈলী
বিগত পাঁচ দশক ধরে মধুবনী শিল্পের সর্বাধিক পরিচিতি ঘটেছে এবং বৌয়া দেবীর রচনা সমালোচকদের প্রশংসা অর্জন করেছে। ১৯৮৯ সালে সঁত্র্‌ জর্জ পম্পিদুতে *ম্যাগজিয়েন্স দে লা তেরে*তে নিজস্ব শিল্প প্ৰদৰ্শন করা একমাত্র ভারতীয় মহিলা চিত্ৰশিল্পী ছিলেন তিনি। তাঁর চিত্রকর্মের মধ্যে রয়েছে ছোট আকারের কাগজ থেকে শুরু করে ২০ ফুট উঁচু মুরাল পর্যন্ত। সীতার গল্পের বিবরণে জোর দেওয়া তাঁর চিত্রকর্মগুলো শ্রীকৃষ্ণ এবং রাম ও সীতার পৌরাণিক কাহিনীগুলো বর্ণনা করে। বৌয়া দেবী তাঁর চিত্রগুলোর জন্য হস্তনির্মিত কাগজ এবং প্রাকৃতিক রঙ ব্যবহার করেন। প্রধানত তিনি তাঁর প্যালেটে কালো, হলুদ, লাল এবং সাদা রঙ ব্যবহার করে।

## পুরস্কার

* পদ্মশ্রী, ২০১৭
* জাতীয় পুরস্কার, ১৯৮৪

## তথ্যসূত্র

বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:২০শ শতাব্দীর চিত্রশিল্পী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২০শ শতাব্দীর ভারতীয় শিল্পী
বিষয়শ্রেণী:বিহারের ব্যক্তি
আমিনা আহমেদ আহুজা

**আমিনা আহমেদ আহুজা** হলেন একজন ভারতীয় চিত্রশিল্পী, ক্যালিগ্রাফার, লেখিকা এবং ভাষাতত্ত্ববিদ। তিনি উর্দু কবিতা-অনুপ্রাণিত শিল্পকর্মের জন্য সমধিক পরিচিত।

## জীবনী
আমিনা আহমেদ আহুজা একজন ব্রিটিশ মাতৃগর্ভে জন্মগ্রহণ করেছিলেন। তাঁর বাবা ছিলেন ব্যারিস্টার ও সাহিত্যিক নুরউদ্দিন আহমেদ। আমিনা লন্ডনের স্লেইড স্কুল অফ আর্টে শিল্পকলার প্রশিক্ষণ নিয়েছিলেন। তিনি জওহরলাল নেহরু বিশ্ববিদ্যালয়ের (জেএনইউ) রুশ বিভাগীয় অনুষদের একজন প্রাক্তন সদস্যা এবং রুশ ছাড়াও তিনি ফারসি, জার্মান, ফরাসি, হিন্দি এবং ইংরেজি ভাষায় দক্ষ ছিলেন। কর্মজীবনে তিনি কলাম্বিয়া বিশ্ববিদ্যালয়ে কবিতার প্রভাষিকা এবং হার্ভার্ড বিশ্ববিদ্যালয়ের আর্টিস্ট ইন রেসিডেন্স ছিলেন। এছাড়াও মস্কো, টোকিও, নিউ ইয়র্ক, ভেনিজুয়েলা, কলাম্বিয়া সহ ভারত এবং ভারতের বাইরে বহু জায়গায় তাঁর চিত্রের প্রদর্শনী হয়েছে। আলেক্সেই কোসিগিন, নিকোলাই বুলগানিন, নিকিতা ক্রুশ্চেভ এবং লিওনিদ ব্রেজনেভের মত গণ্যমান্য সোভিয়েত ব্যক্তিদের ভারত সফরকালে, তাঁদের জন্য সরকারী অনুবাদক হিসাবে কাজ করেছিলেন তিনি।

তিনি ইউএসএসআর প্রাক্তন দূত এবং কূটনীতিক বিষ্ণু আহুজার সাথে বিবাহবন্ধনে আবদ্ধ হয়েছিলেন এবং স্বামীর সাথে বহু দেশ ঘুরে দেখার সুযোগ তাঁর হয়েছিল। তাঁর স্বামী এখন মৃত্যুবরণ করেছেন।

## প্রকাশনা
তিনি ২০০৯ সালে পেঙ্গুইন বুক্‌স কর্তৃক প্রকাশিত উর্দু ভাষায় লেখা *ক্যালিগ্রাফি ইন ইসলাম* বইটির লেখিকা।

## পুরস্কার এবং সম্মাননা
শিল্পকলায় অসাধারণ অবদানসমূহের জন্য ২০০৯ সালে ভারত সরকার তাঁকে দেশের চতুর্থ সর্বোচ্চ বেসামরিক সম্মাননা পদ্মশ্রীতে ভূষিত করেছিল।

## তথ্যসূত্র

## আরও পড়ুন

* 

বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জওহরলাল নেহরু বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:ভারতীয় চারুলিপিকর
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর লেখিকা
বিষয়শ্রেণী:২০শ শতাব্দীর ভারতীয় ভাষাবিজ্ঞানী
বিষয়শ্রেণী:২১শ শতাব্দীর ভারতীয় ভাষাবিজ্ঞানী
বিষয়শ্রেণী:২০শ শতাব্দীর ভারতীয় লেখিকা
মাতেউচি পদক

**মাতেউচি পদক** পদার্থবিজ্ঞানীদের একটি ইতালীয় পুরস্কার, নামকরণ করা হয় ফোর্লি থেকে আগত কার্লো মাতেউচি এর নামে। এটা প্রতিষ্ঠা করা হয় পদার্থবিদগণের মৌলিক অবদানের জন্য পুরস্কৃত করার জন্য। ইতালীয় রয়াল ডিক্রি অনুসারে ১০ জুলাই ১৮৪০ সালে, ইতালিয়ান সোসাইটি অব সাইন্স এই পুরস্কার প্রতিষ্ঠিত করার জন্য কার্লো মাতেউচির থেকে অনুদান গ্রহণের জন্য অনুমোদিত হয়েছিল।

;মাতেউচি পদকপ্রাপ্ত
উৎস: ইটালিয়ান সোসাইটি অব সায়েন্সেস 

* ১৮৬৮ Hermann Helmholtz  
* ১৮৭৫ Henri Victor Regnault  
* ১৮৭৬ William Thomson, 1st Baron Kelvin  
* ১৮৭৭ গুস্টাফ কিরশফ  
* ১৮৭৮ Gustav Wiedemann  
* ১৮৭৯ Wilhelm Eduard Weber 
* ১৮৮০ Antonio Pacinotti  
* ১৮৮১   
* ১৮৮২ Augusto Righi  
* ১৮৮৭ টমাস এডিসন  
* ১৮৮৮ হাইনরিখ হের্ত্‌স 
* ১৮৯৪ জন উইলিয়াম স্ট্রাট, ৩য় ব্যারন রেলি  
* ১৮৯৫ Henry Augustus Rowland  
* ১৮৯৬ ভিলহেল্ম কনরাড র‌ন্টগেন and ফিলিপ লেনার্ড 
* ১৯০১ গুলিয়েলমো মার্কোনি  
* ১৯০৩ আলবার্ট আব্রাহাম মাইকেলসন  
* ১৯০৪ মারি ক্যুরি and পিয়ের ক্যুরি  
* ১৯০৫ অঁরি পোয়াঁকারে  
* ১৯০৬ James Dewar 
* ১৯০৭ উইলিয়াম র‍্যামজি 
* ১৯০৮ Antonio Garbasso 
* ১৯০৯ Orso Mario Corbino 
* ১৯১০ Heike Kamerlingh Onnes 
* ১৯১১ Jean Perrin  
* ১৯১২ Pieter Zeeman 
* ১৯১৩ Ernest Rutherford 
* ১৯১৪ Max von Laue 
* ১৯১৫ Johannes Stark 
* ১৯১৫ William Henry Bragg and William Lawrence Bragg 
* ১৯১৭ Antonino Lo Surdo 
* ১৯১৮ Robert W. Wood 
* ১৯১৯ Henry Gwyn-Jeffreys Moseley  
* ১৯২১ Albert Einstein 
* ১৯২৩ Niels Bohr 
* ১৯২৪ Arnold Sommerfeld 
* ১৯২৫ Robert Andrews Millikan  
* ১৯২৬ Enrico Fermi 
* ১৯২৭ Erwin Schrödinger 
* ১৯২৮ Chandrasekhara Venkata Raman 
* ১৯২৯ Werner Heisenberg 
* ১৯৩০ Arthur Compton  
* ১৯৩১ Franco Rasetti 
* ১৯৩২ Frédéric Joliot and Irène Joliot-Curie  
* ১৯৫৬ Wolfgang Pauli 
* ১৯৭৫ Bruno Touschek 
* ১৯৭৮ আবদুস সালাম 
* ১৯৭৯ Luciano Maiani 
* ১৯৮০ Giancarlo Wick 
* ১৯৮২ Rudolf Peierls 
* ১৯৮৫ Hendrik Casimir 
* ১৯৮৭ Pierre-Gilles De Gennes  
* ১৯৮৮ Lev B. Okun  
* ১৯৮৯ Freeman Dyson  
* ১৯৯০ Jack Steinberger 
* ১৯৯১ Bruno Rossi 
* ১৯৯২ Anatole Abragam  
* ১৯৯৩ John Archibald Wheeler  
* ১৯৯৪ Claude Cohen-Tannoudji  
* ১৯৯৫ Tsung Dao Lee  
* ১৯৯৬ Wolfgang K.H. Panofsky  
* ১৯৯৮ Oreste Piccioni 
* ২০০১ Theodor W. Hänsch 
* ২০০২ Nicola Cabibbo 
* ২০০৩ Manuel Cardona 
* ২০০৪ David Ruelle
* ২০০৫ John Iliopoulos 
* ২০০৬  
* ২০১৬ Adalberto Giazotto 
* ২০১৭  
* ২০১৮ Gianluigi Fogli 
* ২০১৯ Federico Capasso 	

## আরও দেখুন

* পদার্থবিজ্ঞানের পুরস্কারের তালিকা

## বহিঃসংযোগ
* Matteucci Medal at the Italian National Academy of Sciences

বিষয়শ্রেণী:মাতেউচি পদক
বিষয়শ্রেণী:পদার্থবিজ্ঞানে পুরস্কার
বিষয়শ্রেণী:ইতালীয় পুরস্কার
বিষয়শ্রেণী:১৮৬৮-এ প্রবর্তিত পুরস্কার
খুর্জার মৃৎশিল্প

**খুর্জার মৃৎশিল্প** হল ভারতের উত্তরপ্রদেশ রাজ্যের বুলন্দশহর জেলার খুর্জায় নির্মিত ঐতিহ্যপূর্ণ ভারতীয় মৃৎশিল্পের কাজ। এগ্রিমেন্ট অন ট্রেড-রিলেটেড অ্যাসপেক্টস অব ইন্টেলেকচুয়াল প্রপার্টি রাইটস (টিআরআইপিআর) চুক্তির ভৌগোলিক ইঙ্গিত (জিআই) আইনের আওতায় খুর্জার মৃৎশিল্পকে সুরক্ষিত করা হয়েছে।  ভারত  সরকারের কন্ট্রোলার জেনারেল অব পেটেন্টস ডিজাইন্স অ্যান্ড ট্রেডমার্কস সংস্থা দ্বারা নিবন্ধীকরণে জিআই অ্যাক্ট, ১৯৯৯ অনুযায়ী  'খুর্জা পটারি'  হিসেবে ১৭৮ দফায়  নথিভুক্ত করা হয়েছে। 

## ইতিহাস

খুর্জার মৃৎশিল্পের প্রকৃত উৎসের ব্যাপারে দুটো আলাদা আলাদা কাহিনি প্রচলিত আছে। একটা কাহিনিতে বলা হয় যে, একজন কিংবদন্তি আফগান বাদশাহ তৈমুর লং ৫০০ বছরের বেশি পূর্বে যখন তিনি খুর্জা অঞ্চলে তাঁর অভিযানে আসেন, তখন তাঁর সঙ্গে মিশরীয় এবং সিরীয় মৃৎশিল্পীরা ছিলেন।  অন্য একটা কাহিনিতে বলা হয় যে, মৃৎশিল্পীরা মুঘল রাজত্বকালে এই অঞ্চলে এসেছিলেন, আবার অন্য এক ভাষ্যে বলা হয়েছে যে, খুর্জার মৃৎশিল্প কোনো ঐতিহাসিক ঘটনাপ্রবাহের সঙ্গে সম্পর্কিত ছিলনা।

যাই হোক, 'পটারি-মেকিং কালচার্স অ্যান্ড ইন্ডিয়ান সিভিলাইজেশন' বইয়ের লেখক বলেছেন যে, "ভারতের চকচকে মৃৎশিল্প সামগ্রী তৈরির পুরোনো কেন্দ্রগুলোর মধ্যে বুলন্দশহরের খুর্জা হল অন্যতম।"  তিনি আরো উল্লেখ করেছেন যে, "এই অঞ্চলের মৃৎশিল্পীরা নিজেদের মুলতানি বলে উল্লেখ করে থাকেন, কেননা, তাঁদের আদি নিবাস হল মুলতান" 

আধুনিক যুগে মৃৎশিল্প ১৯৪০ খ্রিস্টাব্দে প্রসার লাভ করেছিল, এবং উত্তরপ্রদেশ সরকার ১৯৪০ খ্রিস্টাব্দে একটা মৃৎশিল্পের কারখানা গড়েছিল। পরবর্তীকালে, ১৯৪৬-৪৭ খ্রিস্টাব্দে জিনিসের গুণমান ঠিক না-থাকায় ওই কারখানা বন্ধ হয়ে গিয়েছিল। ১৯৫২ খ্রিস্টাব্দে উক্ত কারখানা মৃৎশিল্প উন্নয়ন কেন্দ্র হিসেবে আত্মপ্রকাশ করে। ১৯৪২ খ্রিস্টাব্দ থেকে এখনো পর্যন্ত ভালো  মৃৎশিল্প সামগ্রী প্রস্তুতের হিতকল্পে বিভিন্ন মানুষ দ্বারা অধিগ্রহণ ও রূপান্তরণ ধরনের কিছু উদ্যোগ নেওয়ার ফল হয়েছিল এই যে, জাতীয় স্তরে, অথবা বিদেশে রপ্তানির ব্যাপারে খুর্জার মৃৎশিল্পের গুরুত্ব  অনেক বেড়ে গিয়েছিল।

## উৎপাদন
প্রায় চারশো কারখানায় মোট পাঁচশোর বেশি ইউনিটে সরকারিভাবে প্রায় ১৫,০০০ এবং বেসরকারিভাবে প্রায় ২৫,০০০ মানুষ এই খুর্জার মৃৎশিল্পের সঙ্গে সংশ্লিষ্ট হয়ে জীবিকা নির্বাহ করেন বলে মনে করা হয়। তাঁরা বিভিন্ন ধরনের জিনিস তৈরি করে থাকেন; এর মধ্যে আছে: বাসনপত্র, নানা শিল্পসামগ্রী, বৈদ্যুতিক সরঞ্জাম, স্যানিটারি সামগ্রী, বিভিন্ন ধরনের টালি এবং গৃহস্থালির অন্যান্য জিনিসপত্র ইত্যাদি।

খুর্জার মৃৎশিল্পের বাজার ভারত এবং পৃথিবীর নানা দেশে বিস্তৃত। এই বিষয়ে ২৩টা রপ্তানিমুখী ইউনিট কাজ করে। এই শিল্প উৎপাদন থেকে ১৯৯৯-২০০০ খ্রিস্টাব্দে ভারতীয় মুদ্রায় মোট ২৫০ কোটি টাকা আয় হয়েছে; এবং এর মধ্যে ভারতীয় মুদ্রায় মোট ১৪.৮২ কোটি টাকার রপ্তানি বাণিজ্য হয়েছে বলে খবর।

## আরও দেখুন
* ভারতে ভৌগোলিক স্বীকৃতির তালিকা

## তথ্যসূত্র

বিষয়শ্রেণী:ভারতীয় শিল্পকলা
বিষয়শ্রেণী:ভারতের ভৌগোলিক নির্দেশক
বিষয়শ্রেণী:ভারতীয় মৃৎশিল্প
বিষয়শ্রেণী:শৈল্পিক কৌশল
বিষয়শ্রেণী:উত্তরপ্রদেশের ভৌগোলিক নির্দেশক
মেলোডি প্রোচেট

**মেলোডি প্রোচেট** (ইংরেজিঃ Melody Prochet, জন্ম 3 এপ্রিল, 1987) একজন ফরাসী সংগীতশিল্পী। তিনি তার সংগীত প্রকল্প মেলোডি'স ইকো চেম্বারের প্রধান গায়ক এবং গীতিকার। প্রোচেটের সংগীত শৈলীতে ড্রিম পপ, স্পেস রক, সাইক্যাডেলিক রক এবং সুগেজ হিসাবে বর্ণনা করা হয়েছে। সংগীত সমালোচকরা তাঁর কাজকে স্টেরিওলব, ব্রডকাস্ট এবং কোক্টি টুইন্স এর সাথে তুলনা করেছেন।

## প্রারম্ভিক জীবন
**মেলোডি প্রোচট** ফ্রান্সের পুয়েরিকার্ডে জন্ম গ্রহণ করেছিলেন ও বেড়ে উঠেছিলেন। ছোটবেলা থেকেই তিনি সংগীতের সাথে যুক্ত ছিলেন, তিনি অল্প বয়সে পিয়ানো এবং ভায়োলা বাজাতে শিখেছিলেন, তার মতে যা পরবর্তীতে তার অর্কেস্ট্রাল ধারার সংগীত রচনায় প্রভাব রেখেছিলো।

## কর্মজীবন

### ২০১০-২০১১ঃ মাই বি'স গার্ডেন এবং দ্য নারকোলিপটিক ডান্সার্স
২০১০ সালে, প্রোচেট তার প্রথম অ্যালবাম হান্ট দ্য স্লিপার প্রকাশ করেছিল, মাই বি'স গার্ডেন ব্যান্ডের অংশ হিসাবে।

### ২০১২-বর্তমানঃ মেলোডি'স ইকো চেম্বার
মেলোডি'স ইকো চেম্বার হ'ল ফরাসী সংগীতশিল্পী মেলোডি প্রোচেটের মূল প্রকল্প।
থাম্ব|278x278পিক্সেল|Melody's Echo Chamber in 2012

## ব্যক্তিগত জীবন
২৭ শে জুন, ২০১৭, প্রোচেটের পরিবারের পক্ষ থেকে একটি বিবৃতি প্রকাশ করা হয়েছিল যে তিনি মারাত্মক দুর্ঘটনায় পড়েছিলেন এবং বেশ কয়েক মাস ধরে হাসপাতালে থাকতে হবে, যার ফলে তার আসন্ন ভ্রমণ বাতিল হয়ে গেছে। তার পরিবার পরে একটি হালনাগাদ জানিয়েছিল যে সে মস্তিষ্কের অ্যানিউরিজম এবং ভাঙা মেরুদণ্ডের অভিজ্ঞতা পেয়েছিল। দুর্ঘটনার বিষয়ে আর কোনও বিবরণ প্রকাশ করা হয়নি। এই ঘটনাটি বন ভয়েজের মুক্তির তারিখটিকে পিছনে ফেলেছিলো।

## ডিসকোগ্রাফি

### অ্যালবাম

#### মাই বি'স গার্ডেন

* ২০১০- হান্ট দ্য স্লীপার

#### দ্য নারকোলিপটিক ডান্সার্স

* ২০১১ – নেভার স্লীপ

#### মেলোডি'স ইকো চেম্বার

* ২০১২- *[[মেলোডি'স ইকো চেম্বার]]*
* ২০১৮- বন ভয়েজ

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রক গায়িকা
বিষয়শ্রেণী:২১শ শতাব্দীর ফরাসি গায়িকা
বিষয়শ্রেণী:ফরাসি গায়িকা
বিষয়শ্রেণী:একক ব্যান্ড
বিষয়শ্রেণী:২১শ শতাব্দীর ফরাসি সঙ্গীতশিল্পী
অ্যাঙ্গুইলা জাতীয় ফুটবল দল

**অ্যাঙ্গুইলা জাতীয় ফুটবল দল** () হচ্ছে আন্তর্জাতিক ফুটবলে অ্যাঙ্গুইলার প্রতিনিধিত্বকারী পুরুষদের জাতীয় দল, যার সকল কার্যক্রম অ্যাঙ্গুইলার ফুটবলের সর্বোচ্চ নিয়ন্ত্রক সংস্থা অ্যাঙ্গুইলা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৫ সালের অক্টোবর মাসে, অ্যাঙ্গুইলা প্রথমবারের মতো আন্তর্জাতিক খেলায় অংশগ্রহণ করেছে; অ্যাঙ্গুইলায় অনুষ্ঠিত উক্ত ম্যাচে অ্যাঙ্গুইলা ব্রিটিশ ভার্জিন দ্বীপপুঞ্জের কাছে ১–০ গোলের ব্যবধানে পরাজিত হয়েছে।

৪,০০০ ধারণক্ষমতাবিশিষ্ট রোনাল্ড ওয়েবস্টার পার্কে *রংধনু যোদ্ধা* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অ্যাঙ্গুইলার রাজধানী দ্য ভ্যালিতে অবস্থিত। বর্তমানে এই দলের ম্যানেজারের দায়িত্ব পালন করছেন স্টার্ন জন এবং অধিনায়কের দায়িত্ব পালন করছেন রোরিং লায়ন্সের গোলরক্ষক রায়ান লিডি।

অ্যাঙ্গুইলা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও অ্যাঙ্গুইলা এপর্যন্ত একবারও অংশগ্রহণ করতে সক্ষম হয়নি।

রায়ান লিডি, গির্ডন কনর, আদোনিয়াহ রিচার্ডসন, রিচার্ড ও'কনর এবং হাভিল ব্রুকের মতো খেলোয়াড়গণ অ্যাঙ্গুইলার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৭ সালের জুন মাসে প্রকাশিত র‌্যাঙ্কিংয়ে অ্যাঙ্গুইলা তাদের ইতিহাসে সর্বোচ্চ অবস্থান (১৮৯তম) অর্জন করে এবং ২০১৯ সালের নভেম্বর মাসে প্রকাশিত র‌্যাঙ্কিংয়ে তারা ২১০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে অ্যাঙ্গুইলার সর্বোচ্চ অবস্থান হচ্ছে ১৯৫তম (যা তারা ১৯৮৫ সালে অর্জন করেছিল) এবং সর্বনিম্ন অবস্থান হচ্ছে ২৩৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
* ফিফা-এ অ্যাঙ্গুইলা জাতীয় ফুটবল দল  
* কনকাকাফ-এ অ্যাঙ্গুইলা জাতীয় ফুটবল দল  


বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
ঝাপটের ঢাল রেলওয়ে স্টেশন

**ঝাপটের ঢাল রেলওয়ে স্টেশন** পূর্ব রেলওয়ের হাওড়া বিভাগের সাহেবগঞ্জ লুপের একটি রেলওয়ে স্টেশন। এটি ভারতের পশ্চিমবঙ্গের পূর্ব বর্ধমান জেলার শঙ্করীতে অবস্থিত।

## তথ্যসূত্র

## বহিঃসংযোগ

বিষয়শ্রেণী:পূর্ব বর্ধমান জেলার রেলওয়ে স্টেশন
বিষয়শ্রেণী:১৮৬০-এ ভারতে প্রতিষ্ঠিত
বিষয়শ্রেণী:১৮৬০-এ ভারতে চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
রাজধরপুর

**রাজধরপুর** () বাংলাদেশের রাজবাড়ী জেলার একটি গ্রাম যা বালিয়াকান্দি উপজেলা এবং ইসলামপুর ইউনিয়নের একটি অংশ।

## তথ্যসূত্র

* বাংলাদেশ জনসংখ্যা আদমশুমারি - ২০০১, কমিউনিটি সিরিজ; জেলা: রাজবাড়ী | নভেম্বর 2006 | বাংলাদেশ পরিসংখ্যান ব্যুরো, পরিকল্পনা বিভাগ, পরিকল্পনা মন্ত্রক, গণপ্রজাতন্ত্রী বাংলাদেশ সরকার।
* বাংলাদেশ উন্নয়ন ত্বরণ সংস্থা, (বিডিএও)

বিষয়শ্রেণী:রাজবাড়ী জেলার গ্রাম
বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:বাংলাদেশের গ্রাম
মেবাড়

**মেবাড়** বা **মেয়ার**

## তথ্যসূত্র

## বহিঃসংযোগ

## আরও পড়ুন
* *Mewar through the ages*, by D. L. Paliwal. Sahitya Sansthan, Rajasthan Vidyapeeth, 1970
* *The Kingdom of Mewar: great struggles and glory of the world's oldest ruling dynasty*, by Irmgard Meininger. D.K. Printworld, 2000. .
* *Costumes of the rulers of Mewar: with patterns and construction techniques*, by Pushpa Rani Mathur. Abhinav Publications, 1994. .

বিষয়শ্রেণী:রাজস্থান
বিষয়শ্রেণী:উত্তর ভারত
কড়ই কাদিপুর গণহত্যা

**কড়ই কাদিপুর গণহত্যা** হলো ১৯৭১ সালের ২৬ এপ্রিল পাকিস্তান সেনাবাহিনী ও রাজাকার কর্তৃক নিরস্ত্র হিন্দু বাঙালিদের ওপর চালিত একটি গণহত্যা। কড়ই, কাদিপুর ও আশেপাশের গ্রামের প্রায় ৩৭০ জন হিন্দু গণহত্যায় প্রাণ হারান।

## প্রেক্ষাপট
১৯৭১ সালে কড়ই ও কাদিপুর গ্রাম রাজশাহী জেলার জয়পুরহাট মহকুমার অধীনে (বর্তমানে রাজশাহী বিভাগের জয়পুরহাট জেলার সদর উপজেলার বম্বু ইউনিয়নের অন্তর্ভুক্ত) ভারতের সীমান্তবর্তী এলাকায় ছিল। এই দুই গ্রামের অধিবাসীরা মূলত হিন্দু কামার গোত্রের ছিলেন।

## ঘটনাবলি
২৪ এপ্রিল রাতে সান্তাহার থেকে ট্রেনে পাকিস্তান সেনাবাহিনীর আগমন ঘটে এবং তারা জয়পুরহাট মহকুমা সদর দখল করে নেয়। ২৫ এপ্রিল সকাল থেকে সৈন্যরা হত্যাকাণ্ড শুরু করে এবং লুটপাট ও অগ্নিসংযোগ করতে থাকে। জয়পুরহাটের মানুষেরা গ্রামের দিকে পালাতে শুরু করেন। ২৬ এপ্রিল স্থানীয় সহযোগীদের সহায়তায় সেনারা হিন্দু-অধ্যুষিত কড়ই ও কাদিপুর গ্রামকে নিশানা করে। তারা গ্রামগুলোকে ঘিরে ফেলে এবং পুরুষদের জিম্মি করে নিয়ে যায়। তাদের সারি বেঁধে দাঁড় করানো হয় এবং হালকা মেশিনগানের ব্রাশফায়ারে হত্যা করে হয়।

## স্মৃতিস্তম্ভ
গণহত্যায় শহিদদের স্মরণে অদ্যাবধি কোনো স্মৃতস্তম্ভ নির্মিত হয়নি। নব্বইয়ের দশকের শেষ দিকে বাংলাদেশ সরকার একটি স্মৃতিসৌধ নির্মাণের জন্য তিন শতক জমি অধিগ্রহণ করে; কিন্তু স্মৃতিসৌধটি নির্মিত হয়নি।

## তথ্যসূত্র

বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:এশিয়ায় এপ্রিল ১৯৭১-এর ঘটনা
বিষয়শ্রেণী:১৯৭১-এ গণহত্যা
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
বিষয়শ্রেণী:বাঙালি হিন্দু গণহত্যা
বিষয়শ্রেণী:পুরুষ গণহত্যা
বিষয়শ্রেণী:এশিয়ায় পুরুষের প্রতি সহিংসতা
বিষয়শ্রেণী:পূর্ব পাকিস্তানে বাঙালি হিন্দু গণহত্যা
বিষয়শ্রেণী:হিন্দু নিপীড়ন
বিষয়শ্রেণী:মুসলিমদের দ্বারা নিপীড়ন
বিষয়শ্রেণী:মুসলিম কর্তৃক হিন্দু নিপীড়ন
বিষয়শ্রেণী:বাংলাদেশে লুটপাট
বিষয়শ্রেণী:বাংলাদেশে পুরুষের বিরুদ্ধে সহিংসতা
তামিম আল-আনসারি

**তামিম ইবনে জায়েদ আল-আনসারি** () ছিলেন একজন মুসলিম সাধক, যার দরগা ভারতের তামিলনাড়ুর কোভালামে অবস্থিত, যা চেন্নাই থেকে ৩০&nbsp; কি.মি দূরে অবস্থিত। আল-আনসারি আরবের মদিনা শহরে জন্মগ্রহণ করেছিলেন এবং তিনি বদরী সাহাবী।  তিনি উমর ইবনুল খাত্তাবের খেলাফতকালে এশিয়া মহাদেশে গিয়েছিলেন এবং ১৮ বছর সিন্ধুতে অবস্থান করেছিলেন।   
 
তামিম ইবনে জায়েদ আল-আনসারি ছিলেন একজন মুসলিম সাধু, যার দরগা ভারতের তামিলনাড়ুর কোভালামে অবস্থিত, যা চেন্নাই থেকে ৩০ কিমি দূরে অবস্থিত। আল-আনসারী সৌদি আরবের মদিনা শহরে জন্মগ্রহণ করেছিলেন এবং তিনি বদর সাহাবী।  তিনি উমর ইবনুল খাত্তাবের খেলাফতকালে এশীয় মহাদেশে গিয়েছিলেন এবং ১৮ বছর সিন্ধুতে অবস্থান করেছিলেন। 
## জীবনী

## তথ্যসূত্র

## বহিঃসংযোগ

বিষয়শ্রেণী:মদিনার ব্যক্তি
বিষয়শ্রেণী:পুরুষ সাহাবা
বিষয়শ্রেণী:সাহাবা
বারাণসীর কাঠের খেলনা

**বারাণসীর কাঠের খেলনা** হল ভারতের উত্তর প্রদেশ রাজ্যের বারাণসী জেলার একটা  ঐতিহ্যপূর্ণ  হস্তশিল্পের নমুনা।  একগুচ্ছ দক্ষ কারিগর চকচকে এবং রঙিন পালিশ করা খেলনা  তৈরি করে  থাকেন।  ২০১৪ খ্রিস্টাব্দে বারাণসীর খেলনাগুলোকে এই অঞ্চলে তৈরি অন্যান্য পালিশ করা জিনিসের সঙ্গে ভৌগোলিক সূচক তকমা  দেওয়া হয়েছিল।

## ইতিহাস

হস্তশিল্পীদের মতানুযায়ী তাঁদের পূর্বসূরিরা মুঘল সম্রাট এবং ব্রিটিশদের আমলে ভালো পৃষ্ঠপোষকতায় হাতির দাঁতের খোদাইয়ের কাজে বিশেষজ্ঞ ছিলেন। পরবর্তীকালে ভারত সরকার কর্তৃক হাতির দাঁত নিয়ে কাজ করা বেআইনি ঘোষণা করলে তাঁরা হাতির দাঁতের বদলে কাঠ খোদাইয়ের কাজকে পেশা হিসেবে গ্রহণ করেন।

## তৈরির পদ্ধতি
কাঠের গুঁড়ি সংগ্রহ করা হয় কাছাকাছি অঞ্চল যেমন চিত্রকূট এবং সোনভদ্র জঙ্গল থেকে। অতীতে বিহার থেকে আনা কেরিয়া (করাইয়া) কাঠ ব্যবহার করা হোত এবং এখনো পর্যন্ত এটাই খেলনা তৈরির জন্যে পছন্দের কাঠ। কিন্তু ১৯৮০ খ্রিস্টাব্দের দশকে ভারত সরকার কেরিয়া গাছ কাটা নিষিদ্ধ ঘোষণা করার পর হস্তশিল্পীরা মত বদল করে ইউক্যালিপ্টাস গাছের কাঠ  ব্যবহার করতে শুরু করেন, এখন যেটাতে তাঁরা অভ্যস্ত হয়ে গিয়েছেন। কাঠ খোদাইকারীদের বাড়ির বাইরে কাঠের গুঁড়ি ডাঁই করে রাখতে দেখা যায়।

প্রথমে যে খেলনাটা বানানো হবে তার আকার অনুযায়ী গুঁড়ি থেকে কাঠ কেটে নেওয়া হয়। কাঠটার মধ্যে যাতে ভিজে ভাব না-থাকে, তার জন্যে কাঠকে আলতো করে গরম করে পুরো জলীয় বাষ্প শুষে নেওয়া হয়। এই পদ্ধতিটা সময়সাপেক্ষ।  টুকরোটাকে শিরিষ কাগজ দিয়ে মোলায়েম করে নেওয়া হয়।

## তথ্যসূত্র

বিষয়শ্রেণী:কাঠ
বিষয়শ্রেণী:ভারতের ভৌগোলিক নির্দেশক
বিষয়শ্রেণী:বারাণসীর সংস্কৃতি
বিষয়শ্রেণী:কাঠের খেলনা
বিষয়শ্রেণী:ভারতীয় কাঠের কাজ
কেইথ সেম্পল

**কেইথ ফিটজপ্যাট্রিক সেম্পল** (জন্ম আগস্ট ২১, ১৯৭০) একজন গায়ানার ক্রিকেটার, যিনি ওয়েস্ট ইন্ডিজের হয়ে ১৯৯৮/৯৯ সালে খেলেছিলেন। তিনি কখনোই টেস্ট ক্রিকেটে ডাক পান নি। তবে তিনি ১৯৯৮/৯৯ মৌসুমে দক্ষিণ আফ্রিকার বিপক্ষে এক দিনের আন্তর্জাতিক খেলায় ডাক পেয়েছিলেন।

সেম্পল একজন ডান-হাতি ব্যাটসম্যান এবং একজন ফাস্ট পেস বোলার।

## তথ্যসূত্র

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:গায়ানার ক্রিকেটার
তান্দ্রো

***তান্দ্রো*** (  ) ২০১৬ সালের একটি নেপালি ভাষার চলচ্চিত্র। 
 চলচ্চিত্রটি পরিচালনা করেছেন সমতেন ভুটিয়া এবং প্রযোজনা করেছেন সতীশ কুমার গৌতম। এটি গঙ্গা বাহাদুর লামার লেখা *স্মৃতি কা দোভারু* উপন্যাস অবলম্বনে নির্মিত। চলচ্চিত্রটির গল্প নেপাল সরকার এবং মাওবাদীদের মধ্যে সংঘর্ষের উপর ভিত্তি করে রচিত, যা নাগরিক অধিকার আন্দোলনের মাধ্যমে নেপালের রাজতন্ত্রের উৎখাত এবং একটি গণপ্রজাতন্ত্রী প্রতিষ্ঠার পর সমাপ্ত হয়। চলচ্চিত্রটি ঢাকায় অনুষ্ঠিত ১৯তম আন্তর্জাতিক চলচ্চিত্র উৎসবের জন্য নির্বাচিত হয়েছিল।

## সংক্ষিপ্তসার
কোশিশ একটি লুকায়িত মাওবাদী দলের সদস্য যারা রাজতন্ত্র উৎখাত এবং একটি প্রজাতন্ত্র সরকার প্রতিষ্ঠার জন্য নেপাল সরকারের সাথে লড়াই করছে। তিনি এই সংগঠনের সাংস্কৃতিক শাখার সদস্য, যারা গ্রাম থেকে গ্রামে যায় এবং দরিদ্র জনগণকে তাদের অধিকার সম্পর্কে সচেতন করে। এটা কার্যত গেরিলা সংগঠনের প্রোপাগান্ডা শাখা। কোশিশ লামজং-এর পশ্চিম জেলার চাইলুং গ্রামে একটি সচেতনতা মূলক অনুষ্ঠানে একটি নিরস্ত্র সাংস্কৃতিক দলের নেতৃত্ব দিচ্ছেন। স্কিট, গান এবং নাচ সহকারে গঠিত অনুষ্ঠানটি শেষ করার পর, তারা তৎকালীন রাজকীয় নেপালী সেনাবাহিনী দ্বারা আক্রান্ত হয়। এই হামলার পর বেশীরভাগ সদস্য পালিয়ে যায় কিন্তু কোশিশের একজন কমরেড ও গ্রামের একটি নিষ্পাপ মেয়ে নিহত হয় সাথে কৌশিশের বাম পা গুলিবিদ্ধ হয়। সে কাছাকাছি একটি মাঠে পালিয়ে যেতে সক্ষম হয় যেখানে সে সেনাবাহিনীর থেকে লুকিয়ে থাকে। পরের কিছুদিন কোশিশকে বেঁচে থাকার লড়াই করতে হবে, তাকে তার ভয়াবহ শারীরিক ক্ষতের বেদনা এবং অতীতের বেদনাদায়ক স্মৃতির মোকাবেলা করতে হবে। এরপর গ্রামবাসীরা তাকে আবিষ্কার করে এবং তার উপর বিরক্ত হয় কারণ তারা মনে করে যে সে তাদের নিজেদের একজনের মৃত্যুর জন্য দায়ী। অপরিচিত দের পক্ষ থেকে অপ্রত্যাশিত দয়া, তার সঙ্গীদের আনুগত্য এবং কোশিশের শক্তি এই ভয়াবহ পরিস্থিতি থেকে তাকে বেরিয়ে আসার সহয়তা করতে যাচ্ছে।

## অভিনয়ে

* দয়াহাং রায়
* মণিরাম পোখারেল
* রাম বাবু গুরুং
* বুদ্ধি তামাং

## আরও দেখুন
* লাপ্পান ছাপ্পান
* আপ্পা (২০১৯-এর চলচ্চিত্র)
* কালো পোথী
* অপবাদ (চলচ্চিত্র)
* পাহুনা: দ্য লিটল ভিজিটরস
## তথ্যসূত্র

## বহিঃসংযোগ

* 
* 
* 

বিষয়শ্রেণী:নেপালের গৃহযুদ্ধ নিয়ে নির্মিত চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:নেপালি উপন্যাস অবলম্বনে নির্মিত চলচ্চিত্র
বিষয়শ্রেণী:সত্য ঘটনা অবলম্বনে নেপালি চলচ্চিত্র
স্লিদার.আইও

thumb|স্লিদার.আইও গেমপ্লে এর একটি উদাহরণ, দেখানো হয়েছে যে একজন খেলোয়াড়ের কৃমি মারা গেছে এমন আরেকটি কৃমির দেহাবশেষ খাচ্ছে। এটি মানচিত্রের একটি অংশ মাত্র। 
***স্লিদার.আইও*** হলো একটি বহুখেলোয়াড় অনলাইন গেম, যা আইওএস, অ্যান্ড্রয়েড ও ওয়েব ব্রাউজারের জন্য লভ্য এবং স্টিভ হাউস দ্বারা উন্নীত। খেলোয়াড়রা কীটের সমরুপ একটি অবতারকে নিয়ন্ত্রণ করতে পারে, যেটি উভয় অন্যান্য খেলোয়াড় এবং মানচিত্রে স্বাভাবিকভাবে সৃষ্টি হওয়া বহুরঙের গুলি খাওয়ার মাধ্যমে আকারে বড় হয়ে উঠে। গেমটির লক্ষ্য হলো সার্ভারে দীর্ঘতম কীট হয়ে উঠা। *স্লিদার.আইও* গেমটিতে ২০১৫ সালের জনপ্রিয় ওয়েব গেম, *[[আগার ডট আইও|আগার.আইও]]* এর কল্পনার সাথে মিল রয়েছে এবং পূর্বকালীন আর্কেড গেম *[[স্নেক (ভিডিও গেম ধরণ)|স্নেক]]* এর স্মৃতিবাহী।

গেমটির জনপ্রিয়তা গড়ে উঠে পিউডিপাই এর মতো বহুসংখ্যক ইউটিউব ব্যবহারকারীদের মাঝে পদোন্নতি এবং এটির অ্যাপ স্টোরে শীর্ষ স্থান অর্জানের দ্বারা। *স্লিদার.আইও* এর ব্রাউজার সংস্করণ জুলাই ২০১৬ পর্যন্ত ১০০০ সর্বোচ্চ ভ্রমণকৃত সাইটগুলির মধ্যে একটি হিসেবে অ্যালেক্সা দ্বারা স্থান প্রদান করা হয়। অন্যদিকে, আইওএস সংস্করণটি অ্যাপ স্টোরে সর্বোচ্চ ডাইনলোড করা প্রথম স্থান দখল করে। গেমটির মোবাইল সংস্করণটি অ্যান্ড্রয়েডের জন্য ২৭ মার্চ, ২০১৬-তে মুক্তি দেওয়া হয়। গেমটির অভ্যর্থনা ধনাত্মক ছিল। পর্যালোচকরা এটির উপস্থিতি এবং কাস্টমাইজেশনের জন্য প্রশংসা করে, কিন্তু গেমটির নিম্ন রিপ্লে মান এবং বিজ্ঞাপন অপসারণের জন্য ব্যবহারকারীদের আবশ্যিক অর্থাদি দেওয়ার জন্য সমালোচনা করেন।

## টীকা

## তথ্যসূত্র

## বহিঃসংযোগ
* 

বিষয়শ্রেণী:২০১৬-এর ভিডিও গেম
বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:ব্রাউজার গেম
বিষয়শ্রেণী:আইওএস গেম
বিষয়শ্রেণী:স্নেক ভিডিও গেম
বিষয়শ্রেণী:যুক্তরাষ্ট্রে উন্নীত ভিডিও গেম
বিষয়শ্রেণী:বিনামূল্যে খেলার ভিডিও গেম
বিষয়শ্রেণী:নৈমিত্তিক গেম
বিষয়শ্রেণী:দলবদ্ধ নৈমিত্তিক গেম
বিষয়শ্রেণী:.আইও ভিডিও গেম
বিষয়শ্রেণী:ব্রাউজার-ভিত্তিক বহুখেলোয়াড় ভিডিও গেম
বিষয়শ্রেণী:দলগত খেলোয়াড় ভিডিও গেম
হিণ্ডন নদী মেট্রো স্টেশন

**হিণ্ডন নদী মেট্রো স্টেশন** দিল্লি মেট্রোর রেড লাইনে অবস্থিত। এটি উত্তর প্রদেশ রাজ্যের গাজিয়াবাদের সাহেবাবাদ শিল্প অঞ্চলে অবস্থিত। স্টেশনটি রাজ নগর এক্সটেনশনের অন্যতম জনপ্রিয় অঞ্চলে রেল পরিষেবা পরিবেশন করে। এটি হিণ্ডন নদীর নিকটে অবস্থিত এবং নদীর নাম থেকে স্টেশনটির নামকরণ করা হয়।

## স্টেশন বিন্যাস

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:গাজিয়াবাদ জেলার রেলওয়ে স্টেশন, ভারত
শহীদ নগর মেট্রো স্টেশন

**শহীদ নগর** দিল্লি মেট্রোর রেড লাইনে অবস্থিত একটি মেট্রো স্টেশন। এটি উত্তর প্রদেশের গাজিয়াবাদের সাহিবাবাদ শিল্প অঞ্চলে অবস্থিত। 

## ইতিহাস
এই স্টেশনটি ৮ মার্চ ২০১৯ সালে উদ্বোধন করা হয়।

## স্টেশন বিন্যাস

## সুযোগ - সুবিধা
শহীদ নগর মেট্রো স্টেশনে উপলব্ধ এটিএমের তালিকা

## আরো দেখুন

* দিল্লি মেট্রো স্টেশনগুলির তালিকা
* দিল্লিতে পরিবহন
* দিল্লি মেট্রোরেল কর্পোরেশন
* দিল্লি শহরতলির রেলপথ
* ভারতে দ্রুত ট্রানজিট সিস্টেমের তালিকা
* দিল্লি পরিবহন কর্পোরেশন
* মেট্রো সিস্টেমের তালিকা
* জাতীয় রাজধানী অঞ্চল (ভারত)
* গাজিয়াবাদ জেলা, উত্তর প্রদেশ

## তথ্যসূত্র

## বহিঃসংযোগ

* দিল্লি মেট্রোরেল কর্পোরেশন লি। (অফিসিয়াল সাইট)
* দিল্লি মেট্রোর বার্ষিক প্রতিবেদন
* 
* ''আরবানরাইল'' ''নেট'' - বিশ্বের সমস্ত মেট্রো সিস্টেমের বিবরণ, প্রতিটি স্কিমেটিক মানচিত্র সহ সমস্ত স্টেশন দেখায়।

বিষয়শ্রেণী:গাজিয়াবাদ জেলার রেলওয়ে স্টেশন, ভারত
বিষয়শ্রেণী:দিল্লি মেট্রো স্টেশন
বিষয়শ্রেণী:উইকিউপাত্তে স্থানাঙ্ক আছে
সেতো বাঘ

***সেতো বাঘ*** ()  নীর শাহ পরিচালিত ২০১৫ সালের নেপালি ঐতিহাসিক চলচ্চিত্র। এই চলচ্চিত্রে অভিনয় করেছেন বিএস রানা, রাজারাম পোডেল, রবি গিরি, শ্যাম রায় এবং অঞ্জনা কাটেল। এই চলচ্চিত্রটি নেপালের অন্যতম বিশিষ্ট ঔপন্যাসিক ডায়মন্ড শুমশের রানার লেখা একই নামের ঐতিহাসিক উপন্যাস অবলম্বনে নির্মিত।

## গল্প
চলচ্চিত্রটিতে সেতো বাঘের মৃত্যুর পর জং বাহাদুর রানার শেষ দিনগুলো চিত্রায়ন করা হয় এবং শাসন ক্ষমতা দখলের উদ্দেশ্যে রানা পরিবারের মধ্যে ষড়যন্ত্র শুরু হওয়ার গল্প দেখানো হয়।

## অভিনয়ে

* বিএস রানা
* রাজারাম পৌড়েল
* রবি গিরি
* শ্যাম রায়
* অঞ্জনা কট্টেল

## আরও দেখুন
* কালো পোথী
* রাম অর শ্যাম
* সেতো সূর্য
* বলিদান (চলচ্চিত্র)
* তান্দ্রো
* লাপ্পান ছাপ্পান
* আপ্পা (২০১৯-এর চলচ্চিত্র)
* অপবাদ (চলচ্চিত্র)
* পাহুনা: দ্য লিটল ভিজিটরস

## তথ্যসূত্র

## বহিঃসংযোগ
* 

বিষয়শ্রেণী:নেপালি ভাষার চলচ্চিত্র
বিষয়শ্রেণী:নেপালি চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:নেপালি উপন্যাস অবলম্বনে নির্মিত চলচ্চিত্র
বিষয়শ্রেণী:সত্য ঘটনা অবলম্বনে নেপালি চলচ্চিত্র
বিষয়শ্রেণী:২০১০-এর দশকের ঐতিহাসিক চলচ্চিত্র
ইয়াসির আলী (পাকিস্তানি ক্রিকেটার)

**ইয়াসির আলী** (; জন্ম: ১৫ অক্টোবর, ১৯৮৫) পাঞ্জাবের হাজরো এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে ফেডারেল এরিয়াজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
২০০৩ সাল থেকে ২০১৮ সাল পর্যন্ত ইয়াসির আলী’র প্রথম-শ্রেণীর খেলোয়াড়ী জীবন চলমান ছিল। পাকিস্তানের অন্যতম সেরা ফাস্ট বোলিং প্রতিভা ছিলেন। প্রচণ্ড দম নিয়ে বোলিং কর্মে অগ্রসর হতেন। আটকের অনূর্ধ্ব-১৯ দলের পক্ষে খেলাকালীন ইয়াসির আলী প্রথমবারের মতো চিহ্নিত হন।

এটক হাজরো’র পক্ষে খেলাকালে প্রথমবারের মতো তার ক্রীড়া প্রতিভা পরিলক্ষিত হয়। এরপর, পাকিস্তান ক্রিকেট একাডেমিতে প্রশিক্ষণ গ্রহণের সুযোগ পান ও পরবর্তীতে দক্ষিণ আফ্রিকায় সফলতম সফরে অংশ নেন। প্রথম-শ্রেণীর ক্রিকেট ইতিহাসের অন্যতম সেরা খেলোয়াড়ে পরিণত হন ও একই খেলায় তার টেস্ট অভিষেক পর্ব সম্পন্ন হয়।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইয়াসির আলী। ৩ সেপ্টেম্বর, ২০০৩ তারিখে মুলতানে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, তাকে কোন ওডিআইয়ে অংশগ্রহণ করার সুযোগ দেয়া হয়নি।

২০০৩-০৪ মৌসুমে ১৯ বছর বয়সে মুলতানে সফরকারী বাংলাদেশ দলের বিপক্ষে টেস্ট খেলার জন্যে মনোনীত হন। তার পূর্বে তিনি কোন প্রথম-শ্রেণীর ক্রিকেট খেলার সুযোগ পাননি। শুরুতে স্নায়বিক দুর্বলতায় ভুগলেও খেলায় তিনি পরিপক্ব হয়ে উঠেন। দুই উইকেট পান। বেশ ভালোমানের বোলিং কৌশল অবলম্বন করতেন ও নিখুঁততার ছাঁপ পরিলক্ষিত হয়। তবে, পাকিস্তান দল নির্বাচকমণ্ডলীরকাছে ক্রমাগত উপেক্ষার পাত্রে পরিণত হন। ঘণ্টায় ১৪০ কিলোমিটার গতিবেগে বোলিংয়ে সক্ষম ছিলেন। এক পর্যায়ে দুর্বল ক্রীড়াশৈলী প্রদর্শন করলে তাকে দলের বাইরে রাখা হয়।

## অবসর
আঘাত থেকে সুস্থ হবার পর ২০০৮ সালে যুক্তরাজ্যে পেশাদার লীগ ক্রিকেট প্রতিযোগিতা লিভারপুল কম্পিটিশনে অ্যাইন্সডেল ক্রিকেট ক্লাবের পক্ষে খেলেন। চেশায়ারভিত্তিক নর্থ স্টাফোর্ডশায়ার ও সাউথ চেশায়ার লীগে এলওয়ার্থ ক্রিকেট ক্লাবের পক্ষে খেলার জন্যে চুক্তিবদ্ধ হন।

## তথ্যসূত্র

## আরও দেখুন
* ইয়াসির হামিদ
* মুফাসির-উল-হক
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এটক থেকে আগত ক্রিকেটার
বিষয়শ্রেণী:কোয়েটার ক্রিকেটার
বিষয়শ্রেণী:খান রিসার্চ ল্যাবরেটরিজের ক্রিকেটার
বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তান টেলিকমিউনিকেশন কোম্পানি লিমিটেডের ক্রিকেটার
বিষয়শ্রেণী:ফেডারেল এরিয়াজের ক্রিকেটার
বিষয়শ্রেণী:বেলুচিস্তান বিয়ার্সের ক্রিকেটার
বিষয়শ্রেণী:বাংলাদেশ পূর্বাঞ্চলের ক্রিকেটার
বিষয়শ্রেণী:রাওয়ালপিন্ডির ক্রিকেটার
বিষয়শ্রেণী:রাওয়ালপিন্ডি রামসের ক্রিকেটার
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
সিদ্ধিবিনয়ক মন্দির, মুম্বাই

থাম্ব|সিদ্ধিবিনায়ক মন্দির
শ্রী সিদ্ধিবিনায়ক গণপতি মন্দির একটি হিন্দু মন্দির যা ভগবান শ্রী গনেশকে উত্সর্গীকৃত। এটি ভারতের মুম্বাইয়ের প্রভাদেবীতে অবস্থিত। এটি মূলত লক্ষ্মণ বিথু এবং দেউবাই পাতিল ১৯০১ সালের ১৯ নভেম্বর নির্মিত হয়েছিল।এটি ভারতের অন্যতম ধনী মন্দির।

সিদ্ধি বিনায়ক ("আপনার ইচ্ছা মঞ্জুরকারী গণেশ") মন্দিরটির মন্দিরটির সাথে একটি ছোট মণ্ডপ রয়েছে। গর্ভগৃহের কাঠের দরজাগুলি অষ্টাভিনয়কের (মহারাষ্ট্রে গণেশের আটটি প্রকাশ) চিত্র সহ খোদাই করা আছে। গর্ভগৃহের অভ্যন্তরের ছাদটি সোনার সাথে প্রলেপ দেওয়া হয়েছে এবং কেন্দ্রীয় মূর্তিটি গণেশের। পেরিফেরিতে একটি হনুমান মন্দিরও রয়েছে। মন্দিরের বাইরের অংশটি একটি গম্বুজ নিয়ে গঠিত যা সন্ধ্যায় একাধিক বর্ণের সাথে আলোকিত হয় এবং প্রতি কয়েক ঘণ্টা পরে তারা পরিবর্তন করে চলে। শ্রী গনেশের মূর্তিটি গম্বুজের ঠিক নীচে অবস্থিত।

গুরুত্ব এবং স্থিতি সম্পাদনা:-

বিংশ শতাব্দীর শেষার্ধে সিদ্ধিভিনয়াক মন্দিরটি একটি ছোট ছোট উপাসনালয় থেকে বিবর্তিত হয়ে আজকের গ্র্যান্ড টেম্পলে পরিণত হয়েছে। যারা নিয়মিত গনেশের আশীর্বাদ নিতে যান। অ্যাপলের সিইও টিম কুক মন্দিরে সকালের প্রার্থনা দিয়ে তাঁর ২০১৬ ভারত ভ্রমণ শুরু করেছিলেন।

সিদ্ধিভিনয়াক ভক্তদের মধ্যে "নবসচ গণপতি" বা "নবসালা পবনরা গণপতি" ('গণপতি যখনই নম্রভাবে সত্যিকার অর্থে প্রার্থনা করেছিলেন') নামে পরিচিত। বিভিন্ন ধরনের পূজা করার সুযোগগুলি মন্দির কর্তৃপক্ষের দ্বারা উপলব্ধ করা হয়।

ইতিহাস :-

১৮০১ সালের ১৯ নভেম্বর এটি নির্মিত হয়েছিল the সিদ্ধিবায়নায়ক মন্দিরের মূল কাঠামোটি ছিল একটি গম্বুজ আকারের ইটের শিখরার সাথে একটি ছোট্ট ৩.৬ মিটার x ৩.৬ মিটার বর্গ ইটের কাঠামো। মন্দিরটি নির্মাণ করেছিলেন লক্ষ্মণ বিথু পাতিল। দেউবাই পাতিল নামে এক ধনী এগ্রি মহিলা এই ভবনের অর্থায়ন করেছিলেন। বন্ধ্যাত্বের কারণে নিঃসন্তান, দেউবাই মন্দিরটি তৈরি করেছিলেন যাতে গণেশাল্ড অন্যান্য বন্ধ্যাত্বী মহিলাদের সন্তান সরবরাহ করতে পারেন। হিন্দু সাধু আক্কালকোট স্বামী সমার্থের শিষ্য রামকৃষ্ণ জাম্বেকর মহারাজ তাঁর গুরুর নির্দেশে মন্দিরের উপাস্য দেবতার সামনে দুটি  প্রতিমা সমাধিস্থ করেছিলেন। দাবি করা হয় যে আইকনগুলি দাফন করার ২১ বছর পরে, সেখানে একটি মন্দার গাছ তার শাখাগুলিতে একটি স্বায়ম্ভু গণেশের সাথে সেই জায়গাটিতে বেড়ে ওঠে - যেমনটি স্বামী সমার্থের দ্বারা ভবিষ্যদ্বাণী করা হয়েছিল।

২৫৫০ মন্দির কমপ্লেক্সে দুটি ৩.৬ মিটার দীপমালাস, একটি রেস্ট হাউস এবং তত্ত্বাবধায়কদের জন্য থাকার ঘর ছিল। এটি মন্দিরের পূর্ব এবং দক্ষিণ দিকে ৩০ x ৪০ বর্গ মিটার আকারের সংলগ্ন একটি হ্রদ ছিল। জলের ঘাটতি মোকাবেলায় নারদুল্লার খনন করা এই হ্রদটি পরবর্তী বছরগুলিতে ভরাট হয়ে গেছে এবং জমিটি এখন মন্দির কমপ্লেক্সের অংশ নয়। ১৯৫২ সালের দিকে, এলফিনস্টোন রোডের নিকটে সায়ানী রোডের রাস্তা সম্প্রসারণ প্রকল্পের সময় পাওয়া যায় হনুমান আইকনটির জন্য মন্দিরের কমপ্লেক্সে একটি ছোট্ট হনুমান মন্দির নির্মিত হয়েছিল। ১৯৫০ এবং ৬০ এর দশকে, মন্দিরের খ্যাতি ছড়িয়ে পড়ে এবং উল্লেখযোগ্য সংখ্যক ভক্তরা আসতে শুরু করেছিলেন। যাইহোক, একই সময়ে, প্লটটির মালিক মন্দিরের কিছু জমি বিক্রি করে জটিল অঞ্চল হ্রাস করেছিলেন। ১৯৭৫ এর পরে, ভক্তের সংখ্যা নাটকীয়ভাবে বৃদ্ধি পেয়েছে।

বিষয়শ্রেণী:গণেশ মন্দির
মুসনাদে আবু হানিফা

***মুসনাদ আবু হানিফা*** () হল ইসলামি পণ্ডিত ইমাম আবু হানিফা (৬৯৯ — ৭৬৭) এর রচিত অন্যতম প্রাচীন হাদিস বিষয়ক গ্রন্থ।

## বিবরণ
এতে প্রায় ৫০০ হাদিস রয়েছে। বইটি সরাসরি ইমাম আবু হানিফা নিজে রচিত নয়, বরং তার ছাত্রদের দ্বারা সংকলিত। এটি মুহাম্মাদের জীবনী সম্মন্ধে লেখা হয়েছে।

## প্রকাশনা
বইটি সারা বিশ্বের বিপুল সংখ্যক প্রকাশনায় প্রকাশিয হয়েছে:

* *মুসনাদ ইমাম আবু হানিফা (রহ:):* প্রকাশনা:বুক অন ডিমান্ড (১ জানুয়ারি ১৯০১)
* *মুসনাদ ইমামুল আজম আবু হানিফা (রহ:):* প্রকাশনা: বুক অন ডিমান্ড পোড

## আরও দেখুন

* সুন্নি গ্রন্থের তালিকা
* *[[মুসনাদ আশ-শাফিঈ]]*
* ''মুসনাদে আহমাদ বিন হাম্বল''
* *[[সিহাহ সিত্তাহ]]*

## তথ্যসূত্র

বিষয়শ্রেণী:হাদিস
বিষয়শ্রেণী:হানাফী ব্যক্তি
বিষয়শ্রেণী:হানাফি সাহিত্য
বিষয়শ্রেণী:সুন্নি হাদিস সংকলন
জাতীয় স্থানীয় সরকার ইনস্টিটিউট

**জাতীয় স্থানীয় সরকার ইনস্টিটিউট** একটি সরকারি প্রশিক্ষণ ও গবেষণা ইনস্টিটিউট যা বাংলাদেশের স্থানীয় সরকারের নির্বাচিত ও নিযুক্ত উভয় কর্মকর্তাকে প্রশিক্ষণের জন্য দায়বদ্ধ এবং এটি বাংলাদেশের ঢাকার আগারগাঁওয়ে অবস্থিত। এটি স্থানীয় সরকার, পল্লী উন্নয়ন ও সমবায় মন্ত্রণালয়ের স্থানীয় সরকার বিভাগের অধীনে রয়েছে।

## ইতিহাস

## তথ্যসূত্র

বিষয়শ্রেণী:ঢাকায় প্রতিষ্ঠিত সংস্থা
বিষয়শ্রেণী:সরকারি সংস্থা
বিষয়শ্রেণী:১৯৬৯ সালে প্রতিষ্ঠিত
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান
বিষয়শ্রেণী:ঢাকা ভিত্তিক সংগঠন
মধুবনী চিত্রকলা

**মধুবনী চিত্রকলা** (বা **মিথিলা চিত্রকলা**) ভারতীয় চিত্রকলার একটি শৈলী যা ভারতীয় উপমহাদেশের মিথিলা অঞ্চলে চর্চা করা হয়। এই চিত্রকর্মটি আঙুল, পাতলা ব্রাশ, নিব-কলম এবং দেশলাই কাঠি সহ বিভিন্ন সরঞ্জাম এবং প্রাকৃতিক রঙ ও রঞ্জক ব্যবহার করে করা হয়। দৃষ্টিনন্দন জ্যামিতিক শৈলীই হল ছবিগুলোর মূল বৈশিষ্ট্য।  জন্ম বা বিবাহ এবং দোলযাত্রা, সূর্যশক্তি, কালীপূজা, উপনয়ন এবং দুর্গাপূজার মতো উৎসব-অনুষ্ঠানের জন্য এটির নির্দিষ্ট ও আলাদা রীতিগত বিষয়বস্তু রয়েছে।

## উৎস
ভারতীয় উপমহাদেশের মিথিলা অঞ্চলের বিভিন্ন সম্প্রদায়ের মহিলারা ঐতিহ্যগতভাবে মধুবনী চিত্র (মিথিলা চিত্রকলা) তৈরি করে আসছেন। এর উৎপত্তি বিহারের মিথিলা অঞ্চলের মধুবনী জেলা থেকে। মধুবনী এই চিত্রাদির একটি প্রধান রফতানি কেন্দ্র। সমগ্র অঞ্চলজুড়ে প্রাচীর শিল্পের একটি রূপ হিসাবে দেয়াল চিত্ররূপে বহুলভাবে এই চিত্রকলার অনুশীলন করা হত। কিন্তু অতি সাম্প্রতিক কালে মধুবনীর আশেপাশের গ্রামগুলোতে দেয়ালের পাশাপাশি কাগজ এবং ক্যানভাসে চিত্রকলাটির বিকাশের সূত্রপাত হয়েছে, তাই "মিথিলা চিত্রকলা" এর পাশাপাশি "মধুবনী চিত্রশিল্প" শব্দটি ব্যবহৃত হয়।

## শৈলী
মধুবনী শিল্পের ভার্ণি, কাচ‌নি, তান্ত্রিক, গোড়না এবং কোহবার নামে পাঁচটি স্বতন্ত্র শৈলী রয়েছে। ১৯৬০-এর দশকে ভারত ও নেপালের 'উচ্চ বর্ণের' বিশেষ করে  ব্রাহ্মণ এবং কায়স্থ মহিলারা ভার্ণি, কাচনি এবং তান্ত্রিক শৈলীগুলো অঙ্কন করেছিল। তাদের বিষয়বস্তু ছিল মূলত ধর্মীয়  এবং তারা ঈশ্বর ও দেবদেবীর চিত্র চিত্রিত করেছিল। নিম্ন বর্ণের লোকেরা তাদের চিত্রগুলোতে তাদের দৈনন্দিন জীবনের বিভিন্ন দিক এবং প্রতীক, রাজা শৈলেশের (গ্রামের রক্ষাকর্তা) গল্প এবং আরও অনেক কিছু অন্তর্ভুক্ত করেছিল। তবে বর্তমানে মধুবনী শিল্পটি বিশ্বায়িত শিল্পে পরিণত হয়েছে, তাই বর্ণ ব্যবস্থার ভিত্তিতে কাজের কোনও পার্থক্য নেই। তারা প্রত্যেকেই পাঁচটি শৈলীতে কাজ করে। মধুবনী শিল্পটি বিশ্বব্যাপী নজর কেড়েছে।

## চিত্রশিল্পী ও পুরস্কার
বিহার সরকার কর্তৃক সীতা দেবীকে রাজ্যিক পুরস্কার প্রদান করার পরে ১৯৯৯ সালে মধুবনী চিত্রকর্মটি প্রথমবারের মত সরকারী স্বীকৃতি লাভ করে। মধুবনী চিত্রশিল্পে জাতীয় পুরস্কার প্রাপ্ত মিথিলার প্রথম শিল্পী ছিলেন জগদম্বা দেবী। ১৯৭৫  সালে ভারতের রাষ্ট্রপতি জগদম্বা দেবীকে পদ্মশ্রী পুরস্কার এবং মধুবনীর নিকটবর্তী জিতোয়ারপুর গ্রামের সীতা দেবীকে জাতীয় পুরস্কার প্রদান করেন। জগদম্বা দেবীর পালক পুত্র সত্য নারায়ণ লাল কর্ণ এবং তার স্ত্রী মতি কর্ণও মিথিলা শিল্পীদের কাছে সমাদৃত এবং ২০০৩ সালে তাঁরা সম্মিলিতভাবে জাতীয় পুরস্কার অর্জন করেছিলেন। সীতা দেবী ১৯৮১ সালে পদ্মশ্রী , ১৯৮৪ সালে বিহার রত্ন এবং ২০০৬ সালে শিল্প গুরু পদক এবং পুরস্কারে ভূষিত হয়েছিলেন। ১৯৮৪ সালে গঙ্গা দেবীকে  পদ্মশ্রী পদকে ভূষিত করা হয়।  মহাসুন্দরী দেবী ২০১১ সালে পদ্মশ্রী পেয়েছিলেন। বৌয়া দেবী, যমুনা দেবী, শান্তি দেবী, চানো দেবী, বিন্দেশ্বরী দেবী, চন্দ্রকালী দেবী, শশী কলা দেবী, লীলা দেবী, গোদাবরী দত্ত এবং ভারতী দয়ালকেও জাতীয় পুরস্কার দেওয়া হয়েছিল।

## চিত্রশালা

চিত্র:Baby Sharma.jpg|alt= Mithila Painting.


## তথ্যসূত্র

## বহিঃসংযোগ

* ইন্ডিয়ান এক্সপ্রেসের সাথে কথোপকথনে মধুবনী শিল্পী বিদূষিনী মিথিলা চিত্রকলাসহ ঐতিহ্যবাহী শিল্পকলা সংরক্ষণে তার মতামত জানান। 
* ভারত ও নেপালের মিথিলা চিত্রকলার একটি নারীবাদী নবজাগরণ চলছে
*

বিষয়শ্রেণী:মিথিলা
বিষয়শ্রেণী:নেপালি শিল্পকলা
বিষয়শ্রেণী:হিন্দু শিল্পকলা
বিষয়শ্রেণী:চিত্রকলা
বিষয়শ্রেণী:নেপালি চিত্রকলা
বিষয়শ্রেণী:মিথিলার সংস্কৃতি
বিষয়শ্রেণী:বিহারের ভৌগোলিক নির্দেশক
বিষয়শ্রেণী:মধুবনী জেলা
বিষয়শ্রেণী:ভারতীয় লোকশিল্প
কাফিলুর রহমান নিশাত উসমানি

**কাফিলুর রহমান নিশাত উসমানি** (৫ মার্চ ১৯৪২ - ১ আগস্ট ২০০৬) একজন ভারতীয় মুসলিম পণ্ডিত, ফকীহ এবং কবি ছিলেন। তিনি দারুল উলুম দেওবন্দের মুফতি হিসাবে দায়িত্ব পালন করেছিলেন। তিনি ছিলেন আজিজুর রহমান উসমানির নাতি।

১৯৪২ সালের ৫ মার্চ দেওবন্দে জন্মগ্রহণ করেন। উসমানি দারুল উলূম দেওবন্দ এবং আলিগড় মুসলিম বিশ্ববিদ্যালয়ের প্রাক্তন ছাত্র ছিলেন। তিনি *[[ফতোয়ায়ে আলমগীরী|ফাতাওয়া আলমগীরিকে]]* উর্দু ভাষায় অনুবাদ করেছিলেন। ২০০৬ সালের ১ আগস্ট তিনি মারা যান।

## নাম এবং বংশ
তার প্রদত্ত নাম হল কাফিলুর রহমান। আর বংশগত নাম হল কাফিলুর রহমান ইবনে জলিলুর রহমান ইবনে আজিজুর রহমান উসমানি ইবনে ফজলুর রহমান উসমানি।

## জীবনী
উসমানি ১৯৪২ সালের ৫ মার্চ দেওবন্দের উসমানি পরিবারে জন্মগ্রহণ করেন। তার পিতা জলিলুর রহমান হলেন আজিজুর রহমান উসমানির পুত্র। তিনি দারুল উলুম দেওবন্দের *কিরআত* ও *তাজভীদ* শিক্ষক।

উসমানি ১৯৬১ সালে দারুল উলুম দেওবন্দ থেকে স্নাতক ডিগ্রি অর্জন এব ১৯৭৫ সালে আলিগড় মুসলিম বিশ্ববিদ্যালয় থেকে আরবিতে এমএ অর্জন করেন। তার শিক্ষকদের মধ্যে সৈয়দ ফখরুদ্দিন আহমদ এবং মুহাম্মদ তৈয়ব কাসেমি অন্যতম।

১৩২২ হিজরিতে তিনি দারুল উলুম দেওবন্দে মুফতি নিযুক্ত হন। তিনি এই দায়িত্ব ৩২ বছর যাবৎ পালন করেছিলেন। এই সময়ে তিনি পঞ্চাশ হাজারেরও বেশি ধর্মীয় নির্দেশ (ফতওয়া) জারি করেছিলেন। তিনি একজন কবিও ছিলেন এবং উর্দু কবিতা, গজল, হামদ, নাত, নাজম, মার্সিয়া এবং কাসদা প্রভৃতি রচনা করতেন।

২০০৬ সালের ১ আগস্ট উসমানি মারা যান এবং তার দাদা আজিজুর রহমান উসমানির কবরের পাশে কাসমি কবরস্থানে তাকে দাফন করা হয়। তার জানাজার নামায পড়ান তার বড় ভাই ফুজাইলুর রহমান হিলাল উসমানি।

## রচনাবলী
উসমানি দারসে নিজামী সম্পর্কিত বহু সংখ্যক বই আরবি ও ফার্সি থেকে উর্দু ভাষায় অনুবাদ করেছেন। আরবি-উর্দু অনুবাদগুলির মধ্যে রয়েছে *সিরাজ আল-মা'আনি*, *সিরাজ আল-বেকায়া* (*শারহে বেকায়ার* উর্দু অনুবাদ এবং ভাষ্যগ্রন্থ), *সিরাজ আল-মাতালিব*, *তাফহিমুল-মুসলিম* (উর্দু অনুবাদ এবং শব্বির আহমদ উসমানির ভাষ্য: *ফাতহুল মুলহিম* ), এবং *[[ফতোয়ায়ে আলমগীরী|ফাতাওয়া আলমগিরি]]*। ফারসী-উর্দু অনুবাদগুলিতে *গুলজার-ই-দবিস্তান*, *তুহফাত আল-মুওয়াহিদিন*, *মাসআল আরবায়ান* এবং বাহাউদ্দীন নকশবন্দির রুবাইয়াত অন্তর্ভুক্ত রয়েছে।

## তথ্যসূত্র

## গ্রন্থপঞ্জি

* 
* 

বিষয়শ্রেণী:উর্দু কবি
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:২০০৬-এ মৃত্যু
বিষয়শ্রেণী:১৯৪২-এ জন্ম
বিষয়শ্রেণী:উসমানি পরিবারের সদস্য
বিষয়শ্রেণী:দেওবন্দি ব্যক্তি
বিষয়শ্রেণী:মাজারে কাসেমিতে সমাধিস্থ
বিষয়শ্রেণী:উসমানি পরিবার
সাইনাস ভেনোসাস

**সাইনাস ভেনোসাস** হলো একটি বৃহৎ চতুষ্কোণ আকৃতির গহ্বর যা  কর্ডাটা পর্বের কিছু প্রাণীর হৃৎপিণ্ডে পাওয়া যায়। স্তন্যপায়ী প্রাণীদের ক্ষেত্রে এটি কেবল ভ্রূণের হৃৎপিণ্ডে স্পষ্টভাবে উপস্থিত থাকে (যেখানে এটি দুটি *ভেনা কাভার* মধ্যে পাওয়া যায়)। তবে প্রাপ্তবয়স্ক প্রাণীদের ক্ষেত্রে এটি ডান অলিন্দের দেয়ালে একত্রিত হয়ে **সাইনাস ভেনারাম** নামে একটি মসৃণ অংশ গঠন করে। মসৃণ অংশটি *ক্রিশা টার্মিনালিস* নামক ফাইবারের একটি ভাজ দ্বারা বাকি **অলিন্দ** থেকে পৃথক থাকে। স্তন্যপায়ী প্রাণীদের ক্ষেত্রে, সাইনাস ভেনোসাস ক্ষেত্রবিশেষে *এসএ নোড* এবং *করোনারি সাইনাস* গঠন করে। 

ভ্রূণে, সাইনাস ভেনোসাসের পাতলা দেয়ালগুলো নীচের দিকে নিলয়ের সাথে এবং মাঝখানে বাম অলিন্দের সাথে সংযুক্ত থাকে এবং বাকি অংশ মুক্ত থাকে। এটি ভাইটেলিন শিরা, নাভীর শিরা এবং সাধারণ কার্ডিনাল শিরা থেকে রক্ত গ্রহণ করে।

প্রাথমিকভাবে সাইনাস ভেনোসাস জোড়যুক্ত কাঠামো হিসাবে বিকাশ লাভ করতে থাকে। তবে ভ্রূণের হৃৎপিণ্ড বিকাশের সাথে সাথে সাইনাস ভেনোসাস  ডান অলিন্দের সাথে যুক্ত হতে থাকে।

## অতিরিক্ত চিত্র

চিত্র:Gray461.png|চিত্রের ডায়াগ্রামে হৃৎপিণ্ডের  নলাকার আকৃতি দেখানো হয়েছে 
চিত্র:Gray462.png|চৌদ্দ দিন বয়সী মানব ভ্রূণের হৃৎপিণ্ড
চিত্র:Gray477.svg|চিত্রে সমান্তরাল শিরার বিন্যাস দেখানো হয়েছে 


## আরো দেখুন

## তথ্যসূত্র

## বহিঃসংযোগ

*  - Gross anatomy of the adult heart
* Atlas image: ht_rt_atrium at the University of Michigan Health System - "Right atrium, internal structure, anterior view"

বিষয়শ্রেণী:কার্ডিওভাস্কুলার সিস্টেমের ভ্রূণতত্ত্ব
রক্তকাশি

**রক্তকাশি** বা হিমপ্টিসিস () হলো ক্লোম-শাখা বা ব্রঙ্কাস, স্বরযন্ত্র, শ্বাসনালি অথবা ফুসফুস থেকে কাশির সাথে রক্ত বা রক্ত মিশ্রিত শ্লেষ্মা নির্গত হওয়া। ফুসফুসের ক্যান্সার, সংক্রমণ যেমন যক্ষ্মা, ব্রঙ্কাইটিস অথবা নিউমোনিয়া ও কিছু হৃৎপিণ্ডের রোগে এটা হতে পারে। রক্তকাশি হতে পারে অল্প, কেবল কফের সাথে উজ্জ্বল রক্তের দাগযুক্ত, অথবা ব্যাপক। ব্যাপক রক্তকাশি বলতে ২৪ থেকে ৪৮ ঘণ্টার মধ্যে অন্ততপক্ষে ৬০০ মি.লি. রক্তক্ষরণ কে বুঝায় যা ৩ থেকে ১০ শতাংশ রোগীর ক্ষেত্রে ঘটে থাকে। ফুসফুসে রক্ত কয়েক দিন ধরে থাকলে ঘন লাল জমাট রক্ত বের হতে পারে। এরূপ ক্ষেত্রে সর্বদা গুরুতর ক্ষত হয়ে থাকে। প্রাথমিকভাবে রক্তপাতের চেয়ে শ্বাসরোধ থেকেই বিপদের ঝুঁকি বেশি।
নিম্ন শ্বসন পথ ভিন্ন অন্য কোনো উৎস থেকে রক্ত নির্গত হলে তাকে সিউডোহিমপ্টিসিস বলে। এক্ষেত্রে রোগী রক্তের উৎস ঠিকমতো বর্ণনা করতে না পারলে রোগ নির্ণয়ে বিভ্রান্তি সৃষ্টি হয়। সিউডোহিমপ্টিসিস হতে পারে যখন মুখবিবর, নাসারন্ধ্র, গলবিল অথবা জিহ্বা থেকে নির্গত রক্ত কণ্ঠের পশ্চাতে লাগার কারণে প্রতিবর্তী ক্রিয়ার মাধ্যমে কাশি শুরু হয় অথবা যখন রক্তবমনের রোগীদের বমনের ফলে নির্গত রক্ত নিম্ন শ্বসন পথে চলে যায়। মুখবিবর ও গলবিলে *Serratia marcescens*  নামক লোহিত রঞ্জক উৎপাদনকারী গ্রাম-ঋণাত্মক দণ্ডাকৃতির বায়ুজীবী জীবাণু সংক্রমণ ঘটালে কফ লাল রঙের হয় যা রক্তকাশির সাথে বিভ্রান্তি সৃষ্টি করে।

## রোগনির্ণয়

* অতীত ইতিহাস, বর্তমান রোগের ইতিহাস, পারিবারিক ইতিহাস।
** যক্ষ্মা, ব্রঙ্কিয়েক্ট্যাসিস, দীর্ঘমেয়াদি ব্রঙ্কাইটিস, মাইট্রাল স্টেনোসিস প্রভৃতি রোগের ইতিহাস।
** ধূমপান, পেশাগত রোগ প্রভৃতির ইতিহাস।
* রক্ত
** স্থিতিকাল, পৌনঃপুন্য, পরিমাণ 
** রক্তের পরিমাণ: প্রচুর পরিমাণ রক্ত অথবা রক্তের দাগযুক্ত শ্লেষ্মা
** রক্তের সম্ভাব্য উৎস: কাশির সাথে?  না বমনের সাথে?
* রক্তাক্ত শ্লেষ্মা
** রং, বৈশিষ্ট্য: রক্তের দাগযুক্ত, তাজা রক্ত, ফেনিল ম্লান লাল রং, রক্তাক্ত জেলির মতো।
* সম্পর্কিত লক্ষণসমূহ
** জ্বর, বুকব্যথা, কাশি, পাকা কফ, ত্বকে রক্তপাত, জন্ডিস।
* চিত্র পরীক্ষা
** বুকের এক্স-রে, সিটি স্ক্যান, সিটি ভার্চুয়াল ব্রঙ্কস্কপি, ব্রঙ্কিয়াল অ্যাঞ্জিওগ্রাফি।
* ল্যাবরেটরিতে পরীক্ষা
** রক্ত পরীক্ষা: শ্বেত রক্ত কণিকা 
** কফ: কোষ ও ব্যাকটেরিয়াসংক্রান্ত পরীক্ষা, কফ কালচার।
* ব্রঙ্কিয়াল ফাইবার এন্ডোসকপি

### কারণ
প্রাপ্তবয়স্ক লোকের ক্ষেত্রে রক্তকাশির অন্যতম প্রধান কারণ হলো ক্লোম-শাখার প্রদাহ বা ব্রঙ্কাইটিস অথবা নিউমোনিয়া  শিশুদের ক্ষেত্রে রক্তকাশি মূলত শ্বাসনালিতে বাহ্যিক বস্তুর উপস্থিতির জন্য হয়। অন্যান্য কারণের মধ্যে অন্যতম হলো ফুসফুস ক্যান্সার ও যক্ষ্মা। অপ্রধান কারণগুলোর মধ্যে অন্যতম হলো অ্যাসপারজিলোমা, ব্রঙ্কিয়েক্ট্যাসিস, কক্সিডিয়োইডোমাইকোসিস, ফুসফুসীয় এমবোলিজম, নিউমোনিক প্লেগ ও সিস্টিক ফাইব্রোসিস

## তথ্যসূত্র

## বহিঃসংযোগ

* 

বিষয়শ্রেণী:শ্বসনতন্ত্রের রোগ
বিষয়শ্রেণী:রোগের নিদর্শন ও লক্ষণ-উপসর্গ: শ্বসনতন্ত্র
বিষয়শ্রেণী:রক্তক্ষরণ
লেফটেন্যান্ট জেনারেল (বাংলাদেশ)

**লেফটেন্যান্ট জেনারেল** বাংলাদেশ সেনাবাহিনীর একটি সিনিয়র পদ। এটি বাংলাদেশ সেনাবাহিনীর দ্বিতীয় সর্বোচ্চ সক্রিয় র‌্যাঙ্ক এবং ব্রিটিশ সামরিক পদমর্যাদার লেফটেন্যান্ট জেনারেলের প্রত্যক্ষ সমতুল্য হিসেবে তৈরি করা হয়েছিল। এটি একটি ৩ তারকা র‌্যাঙ্ক। ২০০৭ অবধি এটি বাংলাদেশ সশস্ত্র বাহিনীর সর্বোচ্চ পদে ছিল কারণ সেনাবাহিনীর সমস্ত প্রধান এই পদে অধিষ্ঠিত ছিলেন এবং নৌ ও বিমানবাহিনী প্রধান দুই তারকা র‌্যাঙ্কের ছিলেন।

লেফটেন্যান্ট জেনারেল মেজর জেনারেলের চেয়ে উচ্চ পদমর্যাদার, তবে জেনারেলের চেয়ে কম। লেফটেন্যান্ট জেনারেল হল বাংলাদেশ নৌবাহিনীতে ভাইস অ্যাডমিরাল এবং বাংলাদেশ বিমান বাহিনীতে এয়ার মার্শালের সমতুল্য। জিয়াউর রহমান প্রথম ব্যক্তি যিনি এই পদে অধিষ্ঠিত ছিলেন। তার পূর্বে প্রথম সেনাপ্রধান কে এম শফিউল্লাহ ছিলেন মেজর-জেনারেল এবং এমএজি ওসমানীকে (১৯৬৭ সালে পাকিস্তান সেনাবাহিনীর কর্নেল হিসাবে অবসরপ্রাপ্ত) ১৯৭১ সালের মুক্তিযুদ্ধের সময় তার দায়িত্বের পুরো সময় জেনারেল করা হয়েছিল।

## পদচিহ্ন
লেফটেন্যান্ট জেনারেলের পদমর্যাদার *পদচিহ্ন*তে একটি *[[শাপলা]]* রয়েছে যা বাংলাদেশের জাতীয় প্রতীক থেকে নেওয়া, এর নিচে একটি পিপ ও আড়াআড়ি তলোয়ার রয়েছে। ২০১৩ অবধি এই পদচিহ্নটি 'সম্পূর্ণ জেনারেল' র‌্যাঙ্কের জন্য ব্যবহৃত হত এবং লেফটেন্যান্ট-জেনারেলের পদচিহ্নে কেবল আড়াআড়ি তলোয়ার এবং লাঠির উপরে শাপলা ছিল। লেফটেন্যান্ট জেনারেলরা কলারগুলিতে তিন-তারকা পয়েন্ট ব্যাজ পরেন।

## আরও দেখুন

* বাংলাদেশ সেনাবাহিনীর পদবি এবং চিহ্নসমূহ
* বাংলাদেশ সেনাবাহিনীর কর্মরত জেনারেলদের তালিকা

## তথ্যসূত্র


বিষয়শ্রেণী:বাংলাদেশের সামরিক পদমর্যাদা
বিষয়শ্রেণী:লেফট্যানেন্ট জেনারেল
মোহাম্মদ খলিল

**মোহাম্মদ খলিল** (; জন্ম: ১১ নভেম্বর, ১৯৮২) পাঞ্জাব প্রদেশের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান টেলিকমিউনিকেশন কোম্পানি লিমিটেড, রেডকো পাকিস্তান লিমিটেড ও জারাই তারাকিয়াতি ব্যাংক লিমিটেড দলের প্রতিনিধিত্ব করেন। দলে তিনি মূলতঃ বামহাতে মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
১৯৯৯-২০০০ মৌসুম থেকে ২০১৪ সাল পর্যন্ত মোহাম্মদ খলিলের প্রথম-শ্রেণীর খেলোয়াড়ী জীবন চলমান ছিল। মাত্র ছয়টি প্রথম-শ্রেণীর খেলায় অংশগ্রহণের পর ২০০৩-০৪ মৌসুমে সফরকারী বাংলাদেশ দলের বিপক্ষে টেস্ট খেলার জন্যে তাকে পাকিস্তানের টেস্ট দলে অন্তর্ভুক্ত করা হয়। পূর্ববর্তী মৌসুমে ঐ ছয় খেলার তিনটি থেকে ১৪ উইকেট দখল করেছিলেন। তবে, ঐ সিরিজের কোন খেলায় তার অংশগ্রহণের সুযোগ হয়নি। পরবর্তী মৌসুমের শেষদিকে দলের সাথে অস্ট্রেলিয়া গমন করেন।

২০১০-১১ মৌসুমের কায়েদ-ই-আজম ট্রফি প্রতিযোগিতায় দূর্দান্ত খেলেন। ফলশ্রুতিতে, পুনরায় জাতীয় দলে খেলার জন্যে তাকে আমন্ত্রণ জানানো হয়। ২০১১-১২ মৌসুমে বাংলাদেশ গমনার্থে তাকে আঘাতপ্রাপ্ত সিমার জুনায়েদ খানের স্থলাভিষিক্ত করা হয়েছিল।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন মোহাম্মদ খলিল। ১৬ ডিসেম্বর, ২০০৪ তারিখে পার্থে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ মার্চ, ২০০৫ তারিখে কলকাতায় স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

ডিসেম্বর, ২০০৪ সালে ওয়াকা গ্রাউন্ডে সিরিজের প্রথম টেস্টে তার অভিষেক পর্ব সম্পন্ন হয়। তবে, দুই খেলায় কোন উইকেট না পাওয়ায় তাকে দলের বাইরে রাখা হয়। ২০০৪-০৫ মৌসুমের ভিবি সিরিজে পাকিস্তানের ওডিআই দলের সদস্যরূপে মনোনীত হন। সিরিজের অষ্টম খেলায় স্বাগতিক অস্ট্রেলিয়ার বিপক্ষে তার ওডিআই অভিষেক হয়।

## তথ্যসূত্র

## আরও দেখুন
* খুররম মঞ্জুর
* ফারহান আদিল
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ২০১১-১২ পাকিস্তান ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তান টেলিকমিউনিকেশন কোম্পানি লিমিটেডের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:রেডকো পাকিস্তান লিমিটেডের ক্রিকেটার
বিষয়শ্রেণী:লাহোরের ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:লাহোর ব্লুজের ক্রিকেটার
বিষয়শ্রেণী:লাহোর হোয়াইটসের ক্রিকেটার
বিষয়শ্রেণী:লাহোর ঈগলসের ক্রিকেটার
বিষয়শ্রেণী:লাহোরের ব্যক্তি